Krav om absolutt flertall brukes i flere land i forbindelse med oppnevning av regjering eller mistillit. I Sverige og Portugal må et absolutt flertall stemme mot et forslag til ny regjering for å stoppe det, mens Tyskland, Polen, Spania og Ungarn er land der regjeringen må ha absolutt flertall for å tiltre; dette kalles Investitur. I Norge er det stemmeplikt i Stortinget, så alminnelig flertall og absolutt flertall blir i realiteten det samme. Ved presidentvalg i USA må de vinnende kandidatene for president og visepresident ha absolutt flertall i valgkollegiet for å bli valgt av dette; i motsatt fall må de til slutt vinnende kandidatene ha fått det absolutte flertallet i den relevante avdelingen av Kongressen.